NBA

National Basketball Association (NBA) on kutseline korvpalliliiga, mille klubid asuvad peamiselt USA-s ja Kanadas.

 Ajalugu 
NBA loodi 6. juunil 1946 New Yorgis BAA (Basketball Association of America) nime all. Nime muudeti 1949. aastal, kui BAA-ga ühines mitu NBL-i (National Basketball League) klubi.

Uus liiga alustas tegevust 17 meeskonnaga, kuid juba pärast esimest hooaega lahkus kuus klubi, kellele järgnes varsti veel kolm, mistõttu mängis hooajal 1954/55 NBA-s ainult kaheksa meeskonda. Samal hooajal muudeti ka mitut mängureeglit, mis kehtivad tänini ja aitasid kaasa profikorvpalli arengule. Nendest olulisim oli reegel, mille järgi anti rünnakuks aega 24 sekundit. See reegel muutis profikorvpalli tempokamaks, jõulisemaks ja pealtvaatajatele nauditavamaks.

NBA hakkas hoolitsema ka selle eest, et võistkonnad püsiksid ligikaudu sama tugevad. Selleks võeti kasutusele süsteem, mille kohaselt viimaseks jäänud võistkond sai endale NBA draft'''is valida üliõpilaskorvpallurite seast täienduse esimesena, eelviimane klubi teisena ja nii edasi.

NBA-le pakkus vahepeal konkurentsi 1967. aastal moodustatud ABA (American Basketball Association), kellega võisteldi aastaid parimate üliõpilaskorvpallurite pärast. 1976. aastal lõpetas ABA tegevuse ja mitu selle võistkonda ühines NBA-ga.

1980. aastatel meelitati õnnestunud reklaami- ja äritegevusega mängudele ja telerite juurde üha enam pealtvaatajaid. Seetõttu hakkasid ka telekanalid ülekannete vastu rohkem huvi tundma, mis omakorda suurendas NBA populaarsust ja tõi liigale rohkem raha sisse.

Tänapäeval on NBA tunnustatuim korvpalli profiliiga maailmas. Sinna kuulub 30 võistkonda, kes on jagatud ida- ja läänekonverentsiks, millest kumbki omakorda jaguneb kolmeks divisjoniks. Idakonverentsi kuuluvad Atlandi, kesk- ja kagudivisjon, läänekonverentsi aga edela-, loode- ja Vaikse ookeani divisjon.

NBA läbi aegade kõige edukamad meeskonnad on Boston Celtics ja Los Angeles Lakers, kes kumbki on tulnud NBA meistriks 17 korda.

2011. aasta tööseisak
1. juulil 2011 algas NBA ajaloo neljas tööseisak, kuna mängijad ja klubide omanikud ei jõudnud mängijate palgatingimustes kokkuleppele. Tööseisak lõppes ametlikult 8. detsembril 2011, hooaja esimesed mängud toimusid 25. detsembril 2011. Tavalise 82 mängu asemel piirduti 2011/12. hooajal 66 mänguga.

 NBA meeskonnad 
 Divisjon Meeskond Linn, regioon Koduplats Asutatud NBA-s alates Peatreener Idakonverents Atlandi Boston Celtics Boston, Massachusetts TD Garden 1946 Brad Stevens Brooklyn Nets Brooklyn, New York* Barclays Center 1967 1976 Steve Nash New York Knicks Manhattan, New York Madison Square Garden 1946 Tom Thibodeau Philadelphia 76ers Philadelphia, Pennsylvania Wells Fargo Center 1946* 1949 Doc Rivers Toronto Raptors Toronto, Ontario Air Canada Centre 1995 Nick Nurse Kesk Chicago Bulls Chicago, Illinois United Center 1966 Billy Donovan Cleveland Cavaliers Cleveland, Ohio Quicken Loans Arena 1970 J. B. Bickerstaff Detroit Pistons Auburn Hills, Michigan The Palace of Auburn Hills 1941* 1948 Dwane Casey Indiana Pacers Indianapolis, Indiana Conseco Fieldhouse 1967 1976 Nate Bjorkgren Milwaukee Bucks Milwaukee, Wisconsin Bradley Center 1968 Mike Budenholzer Kagu Atlanta Hawks Atlanta, Georgia Philips Arena 1946* 1949 Lloyd Pierce Charlotte Hornets Charlotte, Põhja-Carolina Time Warner Cable Arena 2004 James Borrego Miami Heat Miami, Florida AmericanAirlines Arena 1988 Erik Spoelstra Orlando Magic Orlando, Florida Amway Center 1989 Steve Clifford Washington Wizards Washington, D.C. Verizon Center 1961* Scott Brooks Läänekonverents Loode Denver Nuggets Denver, Colorado Pepsi Center 1967 1976 Michael Malone Minnesota Timberwolves Minneapolis, Minnesota Target Center 1989 Ryan Saunders Oklahoma City Thunder Oklahoma City, Oklahoma Chesapeke Energy Arena 1967* Mark Daigneault Portland Trail Blazers Portland, Oregon Moda Center 1970 Terry Stotts Utah Jazz Salt Lake City, Utah EnergySolutions Arena 1974* Quin Snyder Vaikse ookeani Golden State Warriors San Francisco, California Chase Center 1946* Steve Kerr Los Angeles Clippers Los Angeles, California Staples Center 1970* Tyronn Lue Los Angeles Lakers Los Angeles, California Staples Center 1947* 1948 Frank Vogel Phoenix Suns Phoenix, Arizona US Airways Center 1968 Monty Williams Sacramento Kings Sacramento, California Sleep Train Arena 1945* 1948 Luke Walton Edela Dallas Mavericks Dallas, Texas American Airlines Center 1980 Rick Carlisle Houston Rockets Houston, Texas Toyota Center 1967* Stephen Silas Memphis Grizzlies Memphis, Tennessee FedExForum 1995* Taylor Jenkins New Orleans Pelicans New Orleans, Louisiana Smoothie King Center 1988* Stan Van Gundy San Antonio Spurs San Antonio, Texas AT&T Center 1967 1976 Gregg Popovich Kommentaarid
 (*) märgib, et korvpalliklubi kolis teise linna.
 Meeskonnad Fort Wayne Pistons, Minneapolis Lakers ja Rochester Royals liitusid NBA-ga (BAA) 1948. aastal (NBL-ist).
 Meeskonnad Syracuse Nationals ja Tri-Cities Blackhawks liitusid NBA-ga 1949. aastal BAA-NBL ühinemisel.
 Indiana Pacers, New York Nets, San Antonio Spurs ja Denver Nuggets liitusid NBA-ga 1976. aastal NBA-ABA ühinemisel.

 NBA tütarliiga 

NBA G League (varem NBA Development League) on 2001. aastal asutatud NBA rahastatud ja juhitud korvpalli arenguliiga, kus mängis hooajal 2019/20 kokku 28 võistkonda.

Meeskondade koosseisus on kokku 12 mängijat, 10 (või vähem) G League'i mängijat ja 2 (või rohkem) NBA mängijat. Võistkonna koosseisu kuuluvad eelmise aasta mängijad, mängijad G League'i draft'ist, iga meeskonna kohaliku piirkonna mängijad ning NBA uustulnukad ja teist aastat profiliigas mängivad korvpallurid. Iga NBA meeskond saab G League'i saata kaks esimest või teist aastat NBA-s osalevat mängijat ja ainuke suurem piirang on, et ühte mängijat võib hooaja jooksul ainult kolm korda G League'i saata. Piirang on seatud põhjusel, et aeg-ajalt kutsuvad põhimeeskonnad oma korvpallureid NBA-sse tagasi, pakkudes neile mänguminuteid põhiliigas või NBA-s karjääri alustava mängija asendamist.

 Eestlased NBA-s 
Eestlastest on NBA-s mänginud Martin Müürsepp, kelle valis 1996. aasta NBA draft'''i esimese ringi 25. valikuna Utah Jazz. Müürsepp esindas aastatel 1996–1998 Miami Heati ja Dallas Mavericksi kokku 83 kohtumises, milles tõi keskmiselt 11,5 minutiga 4,7 punkti ja 2,2 lauapalli mängus. 

Aastal 2024 sai oma NBA debüüdi Henri Drell Chigago Bullsi eest mängides. Aastal 2025 lahkus Drell NBAst ja liitus Hispaania kõrgeimas tegutseva Tenerife meeskonnaga.

 Vaata ka 
NBA meistrivõistluste finaalmängud
NBA tähtede mäng
NBA drafti esimeste valikute loend
NBA parimate punktitoojate loend
NBA parimate lauapallihankijate loend

 Välislingid 
Ametlik koduleht

Kategooria:Korvpall
Kategooria:NBA